# Michelle Lujan Grisham

Michelle Lujan Grisham (Los Alamos, 24 d'octubre de 1959) és una advocada i política estatunidenca que ocupa el càrrec de 23è governador de Nou Mèxic des del 2019. És membre del Partit Demòcrata i anteriorment havia sigut representant pel 1r districte congressual de Nou Mèxic del 2013 al 2018. El 6 de novembre de 2018 va ser la primera dona demòcrata elegida governadora de Nou Mèxic, així com la primera dona hispànica en ser elegida governadora en la història dels Estats Units.
Lujan Grisham va ser secretària de salut de Nou Mèxic del 2004 al 2007 així com comissionària del comtat de Bernalillo del 2010 al 2012. Va ser elegida a la Cambra de Representants dels Estats Units el 2012, després de derrotar Janice Arnold-Jones. El 2016 va ser elegida presidenta del caucus congressional hispànic. Va guanyar la nominació demòcrata a governadora de Nou Mèxic el 2018 i va derrotar el republicà Steve Pearce el 6 de novembre de 2018.

## Infantesa i formació

Va néixer a Los Alamos (Nou Mèxic) i es va criar a Santa Fe (Nou Mèxic). El seu pare, Llewellyn "Buddy" Lujan, va ser dentista fins als vuitanta anys i va morir el març de 2011. La seva mare Sonja era mestressa de casa. La seva germana Kimberly va ser diagnosticada amb un tumor cerebral als dos anys i va morir als 21 anys.
Lujan Grisham diu que els seus ancestres han habitat Nou Mèxic durant 12 generacions. És part de la prominent família política Lujan a Nou Mèxic, on molts dels seus membres han ocupat càrrecs electes i nomenats al govern.
Es va graduar en un institut de Santa Fe. Es va graduar de la Universitat de Nou Mèxic el 1981, on va ser membre de la sororitat Delta Delta Delta. L'any següent es va casar amb Gregory Alan Grisham. El 1987 va obtenir un Juris Doctor de la mateixa universitat.

## Inicis polítics

Va ser directora del departament de serveis de l'envelliment i de llarg temini de Nou Mèxic sota els governs de Bruce King, Gary Johnson i Bill Richardson. Durant el mandat de Richardson va ser promocionada a membre del govern estatal. El 2004 va ser nomenada secretària de salut de Nou Mèxic, posició que ocupà fins al 2007.
Va ser elegida comissionària del comtat de Bernalillo del 2010 al 2012.

## Cambra de Representants dels Estats Units
### Eleccions

2008
Va dimitir de secretària de salut per tal de presentar-se a les eleccions a la Cambra de Representants dels Estats Units a les eleccions de 2008 però perdré les primàries demòcrates contra Martin Heinrich, que guanyà un 44% dels vots. La secretària d'Estat de Nou Mèxic, Rebecca Vigil-Giron, va quedar segona amb un 25% dels sufragis, un punt més que Lujan Grisham, que quedà tercera.

#### 2012

Va tornar a presentar-se a la nominació demòcrata a la Cambra el 2012 després que Heinrich decidís presentar-se al Senat dels Estats Units. Va guanyar la nominació derrotant Marty Chavez i Eric Griego. A les eleccions general del novembre derrotà Janic Arnold-Jones, ex-membre de la Cambra de Representants de Nou Mèxic, amb un 59% dels vots contra el 41% de la seva rival.

#### 2014

Lujan Grisham va derrotar el republicà Mike Frese a les eleccions de 2014, 59% a 41%.

#### 2016

El 2016 va vèncer el republicà Richard Priem, rebent 179.380 vots (65,1%) contra els 96.061 (34,9%) de Priem.

### Mandat

Lujan Grisham va prendre possessió del càrrec el 3 de gener de 2013. El 2016 va ser un dels nou membres del Congrés en anar de viatge a Bakú que després es descobrí que havia estat finançat secretament pel govern de l'Azerbaidjan; va haver de tornar regals que havia rebut després d'una investigació ètica. Tant l'Oficina d'Ètica Congressional com el Comitè d'Ètica de la Cambra van concloure que els legisladors i els seus ajudants no tenien cap manera de saber que el viatja havia estat finançat de manera inapropiada.
Aquell mateix any va ser elegida presidenta del caucus congressional hispànic. Va dimitir del càrrec el 31 de desembre de 2018 per ocupar el càrrec de governadora de Nou Mèxic l'endemà.

## Governadora de Nou Mèxic
### Eleccions

El 13 de desembre de 2016, una setmana després que Tom Udall anunciés que no es presentaria a governador de Nou Mèxic, Lujan Grisham esdevingué la primera a anunciar la candidatura per succeir Susana Martinez, que no s'hi podia tornar a presentar a causa del límit de mandats. El 5 de juny de 2018 va guanyar les primàries demòcrates. El 6 de novembre va ser elegida governadora després de derrotar el representant republicà Steven Pearce. Va guanyar un 56,9% dels vots contra el 43,1% de Pearce.

### Mandat

Va prendre possessió del càrrec el 1r de gener de 2019. El setembre de 2019 va anunciar un pla perquè les universitats públiques de Nou Mèxic tinguessin la matrícula gratuïta.

## Vida personal

El seu marit Gregory va morir d'un aneurisma cerebral el 2004. La parella tenia dues filles. Lujan Grisham va denunciar el metge del seu marit però retirà la demanda.

## Referències

* ↑ MichelleLujanGrisham. «Happy Father's Day, New Mexico! Not a day goes by that I don't miss my dad Llewellyn "Buddy" Lujan. I learned about helping others by watching him work -- everyone was welcome in his chair. I hope everyone enjoys some quality time with their loved ones today! #nmpol». Twitter.
* ↑ Seung Min Kim. «Sister's death drives Michelle Lujan Grisham». Politico.Com, 28-01-2013. [Consulta: 21 juliol 2013].
* ↑ Lee, Morgan. «New Mexico elects Democrat Michelle Lujan Grisham governor», 07-11-2018.
* ↑ National Journal. «New Mexico, 1st House District: Michelle Lujan Grisham (D)». The Atlantic, 06-11-2012. [Consulta: 30 juny 2019].
* ↑ «NEWSMAKER: In New Mexico, it's good to be a Luján - Friday, June 26, 2015». www.eenews.net. [Consulta: 30 juny 2019].
* ↑ «Michelle Lujan Grisham running for First District seat». New Mexico Independent. Arxivat de l'original el 13 d’octubre 2012. [Consulta: 14 setembre 2012].
* ↑ Harder, Amy. «New Mexico, 1st House District». NationalJournal.com. Arxivat de l'original el 2 novembre 2013. [Consulta: 21 juliol 2013]. Arxivat de novembre 2, 2013, a Wayback Machine.
* 1 2 «ABQJOURNAL NEWS/STATE: Former Health Secretary Grisham Announces for Congress». Abqjournal.com, 11-10-2007. Arxivat de l'original el 3 de novembre 2013. [Consulta: 14 setembre 2012].
* ↑ «NM District 1- D Primary Race – Jun 03, 2008». Our Campaigns. [Consulta: 21 juliol 2013].
* ↑ Las Cruces Sun-News. FINAL RESULTS: June 3 primary election Arxivat 24 May 2011$^{[Datemismatch]}$ a Wayback Machine. June 20, 2008
* ↑ Salazar, Martin. «ABQJOURNAL NEWS/METRO: Top UNM official red-faced over Lujan Grisham comments». Abqjournal.com, 29-06-2008. Arxivat de l'original el 3 de novembre 2013. [Consulta: 14 setembre 2012].
* ↑ «Third Democrat Vies to Succeed Heinrich in N.M. District : Roll Call Politics». Rollcall.com, 17-08-2011. Arxivat de l'original el 17 de setembre 2012. [Consulta: 14 setembre 2012].
* ↑ «Congressional opponents face off in first debate». KOB, 09-09-2012. Arxivat de l'original el 1 de setembre 2013. [Consulta: 14 setembre 2012].
* ↑ «New Mexico Election Results 2012: Heinrich wins Senate race; Grisham joins her cousin Lujan in Congress; Latino population lifts Obama to win». Washington Post, 07-11-2012 [Consulta: 7 novembre 2012].
* ↑ Reichbach, Matthew. «Lujan Grisham blowout could mean no more swing Congressional districts». New Mexico Telegram, 07-11-2012. [Consulta: 10 novembre 2012].
* ↑ Ruiz, Regina «Michelle Lujan Grisham re-elected as congresswoman». KOAT-TV [Albuquerque, NM], 05-11-2014.
* ↑ «New Mexico U.S. House 1st District Results: Michelle Lujan Grisham Wins». New York Times [New York, NY], 13-12-2016.
* ↑ Dickson, Rebecca. «Lawmakers turned over gifts after secretly funded trip to Azerbaijan», 16-06-2016. [Consulta: 16 juny 2016].
* ↑ Bernal, Rafael. «Hispanic Caucus picks new leadership». The Hill, 01-12-2016. [Consulta: 21 febrer 2017].
* ↑ «House Session». C-SPAN, 27-12-2018. [Consulta: 28 desembre 2018].
* ↑ Boyd, Dan. «Lujan Grisham running for governor». Albuquerque Journal, 13-12-2016. [Consulta: 14 desembre 2016].
* ↑ Despite technical difficulties, Lujan Grisham lays out vision for NM after winning race for Governor Arxivat 2020-05-14 a Wayback Machine., KOB, Joshua Panas, November 6, 2018. Retrieved March 18, 2020.
* ↑ «Gov. Michelle Lujan Grisham promises sweeping change under her leadership». Koat.com, 01-01-2019. [Consulta: 30 juny 2019].
* ↑ Boetel, Ryan. «Governor pitches plan for free college».
* 1 2 Heild, Colleen. «ABQjournal Metro: Doctor Says Dropped Suit Hurt Reputation». Abqjournal.com, 23-12-2007. Arxivat de l'original el 20 de maig 2020. [Consulta: 14 setembre 2012].
* ↑ New Mexico Business Weekly. «Former health secretary files wrongful death suit – New Mexico Business Weekly». Bizjournals.com. [Consulta: 14 setembre 2012].

## Enllaços externs

* Pàgina web governamental oficial
* Pàgina web de la campanya per a governadora de Grisham de 2018
* Michelle Lujan Grisham a Curlie
* Aparicions a C-SPAN